CELEX: 62014TN0640
Language: da
Date: 2014-08-20 00:00:00
Title: Sag T-640/14: Sag anlagt den 20. august 2014 — Beul mod Parlamentet og Rådet

17.11.2014   
            
            
               DA
            
            
               Den Europæiske Unions Tidende
            
            
               C 409/50
            
         Sag anlagt den 20. august 2014 — Beul mod Parlamentet og Rådet
   (Sag T-640/14)
   2014/C 409/71
   Processprog: tysk
   
      Parter
   
   
      Sagsøger: Carsten René Beul (Neuwied, Tyskland) (ved advokaterne H. Pott og T. Eckhold)
   
      Sagsøgte: Rådet for Den Europæiske Union og Europa-Parlamentet
   
      Sagsøgerens påstande
   
   
               —
            
            
               Europa-Parlamentets og Rådets forordning (EU) nr. 537/2014 af 16. april 2014 om specifikke krav til lovpligtig revision af virksomheder af interesse for offentligheden og om ophævelse af Kommissionens afgørelse 2005/909/EF annulleres.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren i det væsentlige anført følgende anbringender.
   Sagsøgeren har for det første gjort gældende, at forordning (EU) nr. 537/2014 (1) ikke er omfattet af noget bemyndigelsesgrundlag.
   Sagsøgeren er desuden af den opfattelse, at bestemmelserne i forordning nr. 537/2014 udgør et ulovligt indgreb i den erhvervsfrihed, som er sikret ved artikel 6, stk. 1, EU sammenholdt med artikel 15 i Den Europæiske Unions charter om grundlæggende rettigheder. Sagsøgeren har gjort gældende, at indgrebet i erhvervsfriheden navnlig ikke er berettiget, da det ikke er forholdsmæssigt. Endvidere har sagsøgeren gjort gældende, at der foreligger en tilsidesættelse af subsidiaritetsprincippet.
   
      (1)  Europa-Parlamentets og Rådets forordning (EU) nr. 537/2014 af 16.4.2014 om specifikke krav til lovpligtig revision af virksomheder af interesse for offentligheden og om ophævelse af Kommissionens afgørelse 2005/909/EF (EUT L 158, s. 77).